Peithinos

[náhľad|[červenofigúrová keramika|Červenofigúrový kylix zobrazuje scény dvoriacich sa párov, homosexuálnych aj heterosexuálnych, Antikensammlung Berlin (Altes Museum), F 2279]]
[náhľad|Kolorovaná kresba tonda atického [červenofigúrová keramika|červenofigúrového kylixu zobrazujúca Pélea a Thetis, maliar: Peithinos, caa 500 pred Kr., Berlín]]
**Peithinos** () bol atický maliar červenofigúrových váz, činný približne okolo roku 500 pred Kr.

Peithinos, v preklade „presviedčač“, je meno atického vázového maliara, ktoré sa mimoriadne hodí pre jeho scény zobrazené na červenofigúrovom kylixe z Berlína (Altes Museum, F 2279). Základnou témou týchto scén sú totiž rôzne spôsoby presviedčania pri milostných „hrách“.
 
Meno tohto maliara bolo dlho známe len zo signatúry (ΠΕΙΘΙΝΟΣ ΕΓΡΑΦΣΕΝ – Peithinos „namaľoval“) uvedenej na tejto berlínskej čaši. Oveľa neskôr sa ale objavil fragment z tonda čaše s rovnakým podpisom (ΠΕΙ[Θ]ΙΝΟΣ [Ε]ΓΡΑΦΕ) so zobrazením satyra s oinochoé stojacim pred kratérom, zo súkromnej zbierky Dr. Herberta Cahna z Bazileja (Cahn HC52 ; ARV2 115/1) Ako poznamenal britský archeológ sir John Beazley, bez podpisov by nikoho nenapadlo spájať tieto dve veci. Nie je však dôvod spochybňovať, že sú dielom toho istého človeka.
 
Exteriér berlínskeho kylixu na strane A zobrazuje štyri páry mladších mužov (a starších dorastencov), pričom piaty mladý muž vľavo stojí sám so sklonenou hlavou. Umelec tu rôzne spôsoby zvádzania znázornil s veľkou jemnosťou a prepracovanosťou (až prílišná prepracovanosť kresby tu nadobúda črty manierizmu). Zľava doprava *erómenos* (v starovekom Grécku tak označovali mladšieho partnera v pederastickom vzťahu) prijíma od obdivovateľa jablko, tradičný dar lásky; chlapec, ktorý drží arybalos sa pripravuje pobozkať svojho partnera;  muž z ďalšej dvojice vedie ruku milenca k svojím genitáliám; *erastés* (v pederastickom vzťahu dospelý partner) sa v ďalšom páre stretáva s odhodlaným odporom, keď sa krčí a pokúša sa vložiť svoj vztýčený penis medzi chlapcove stehná; zdá sa, že posledný pár je v podobnej situácii, milenec sa pokúša rukou objať chlapcovi krk, zatiaľ čo mu on kladie odpor. Strigily, špongie a aryballoi zavesené na stenách identifikujú prostredie ako palaistru (poľovnícky pes pod rúčkou čaše vedie oko diváka zo strany homosexuálnych scén k heterosexuálnym). Na strane B sa zhovárajú tri heterosexuálne páry: celkom vľavo mladého muža so psom víta dievča; v strede dievča ponúka mladíkovi jablko; napravo sa rozprávajú mladý muž a dievča, on sa opiera o palicu, ona gestikuluje ľavou rukou a pravou si (nervózne?) upravuje odev.
 
Tondo, alebo kruhová maľba vo vnútri čaše zobrazuje hrdinu Pélea zápasiaceho s bohyňou Thetis. Podľa mýtu bolo Thetis predurčené porodiť syna, ktorý prevýši jej otca. Aby k tomu nedošlo, Zeus ju donútil vziať si za muža smrteľníka Pélea. Thetis sa zdráhala vydať sa za neho a pokúsila sa mu uniknúť tak, že sa premenila na rôzne divoké stvorenia, ale Peleus dokázal svoju silu tým, že sa jej pevne držal. Zobrazený Péleus tu Thetis počas jej premien pevne zovrel okolo pása. Tieto jej premeny symbolizujú hady omotané okolo končatín páru a malý lev na jej pravej ruke. Po vnútornom okraji tonda je namaľovaná umelcova signatúra a tiež nápis ATHENODOTOS KALOS (Athenodotos je krásny). Nápis KALOS je bežný na raných dielach post-priekopníckej generácie vázových maliarov (niekoľko nových maliarskych techník sa vyskúšalo približne v rokoch 530 – 520 pred Kr.).

## Referencie

## Iné projekty

Kategória:Maliari starovekého Grécka